Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 298/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Steiermark«

Referencenummer: PDO-AT-A0225-AM01

Meddelelsesdato: 21. februar 2020

BESKRIVELSE AF OG BEGRUNDELSE FOR DEN GODKENDTE ÆNDRING

Beskrivelse og begrundelse

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar justeres.

ENHEDSDOKUMENT

1. Produktets betegnelse

Steiermark

2. type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

Oprindelsesbetegnelsen »Steiermark« kan bruges til vine og mousserende kvalitetsvine/Sekt.

»Steiermark« fremstilles hovedsageligt som »Qualitätswein«, hvor druesaften skal have en mindstevægt på 15° Klosterneuburger Mostwaage (= 9,5 % vol.). Det virkelige minimumsalkoholindhold skal være 9 % vol., og minimumssyreindholdet skal være 4 g/l. Yderligere analytiske egenskaber fremgår af produktspecifikationen.

»Steiermark« produceres også med andre klassifikationer (f.eks. »Kabinett«, »Spätlese«, »Eiswein«). Næsten 70 % af den vin, der produceres i vindyrkningsområdet Steiermark, er hvidvin. Forskelle i lokaliteter og jordtyper giver anledning til vine med forskellige egenskaber, fra den friske, livlige Steirischer Junker til fyldige vine fra en enkelt producent.

Generelle analytiske egenskaber Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. l)

5. Vinfremstillingsmetoder

a. Væsentlige ønologiske fremgangsmåder

Relevante restriktioner for fremstilling af vinene

Alle de ønologiske fremgangsmåder, der er godkendt til vin med en beskyttet oprindelsesbetegnelse i henhold til forordningerne (EU) 2019/934 og (EU) 2019/935, er tilladt for oprindelsesbetegnelsen »Steiermark«, bortset fra behandling med kaliumsorbat og dimethyldicarbonat. Vinene kan afsyres i henhold til forordningerne (EU) 2019/934 og (EU) 2019/935. Forbundsministeren for landbrug, regioner og turisme træffer beslutning om eventuel syring afhængig af klimaforholdene i vækstsæsonen. Betingelserne for eventuel syring er i dette tilfælde omfattet af forordningerne (EU) 2019/934 og (EU) 2019/935.

De særlige ønologiske fremgangsmåder (inklusive tilsætning) er afledt af den valgte traditionelle produktionsmetode og beskrevet i produktspecifikationen.

b. Maksimumsudbytter

10 000 kg druer pr. hektar

6. Afgrænsning af det geografiske område

Det afgrænsede geografiske område med oprindelsesbetegnelsen »Steiermark« omfatter hele delstaten Steiermark i Østrig.

7. Primære druesorter

Zweigelt — Rotburger

Welschriesling

Sauvignon Blanc

Zweigelt — Blauer Zweigelt

8. Tilknytning til det geografiske område

Vindyrkningsområderne i Steiermark ligger i en klimazone, der ligger delvist inden for det illyriske Adriaterhavsklimas indflydelsesområde. Den høje grad af udstykning og den betydelige afstand mellem vækstområder betyder, at vinene også adskiller sig områderne imellem.

I vindyrkningsområdet i det sydøstlige Steiermark dominerer vulkansk jord, basaltjord og sandet, tung lerjord. Området er karakteriseret ved overgangen fra det varme, tørre pannoniske klima til det fugtige illyriske middelhavsklima.

Det sydlige Steiermark ligger i den sydlige udkant af Graz-bassinet, der mod vest er afgrænset af bjergene Gleinalpe, Stubalpe og Koralpe og mod syd af Possruck-bjergene. Det er åbent mod sydøst. Skifer-, sand-, margel- og kalkjord dominerer. Klimaet er også karakteriseret ved sydeuropæisk og pannonisk indflydelse.

Vindyrkningsområdet i det vestlige Steiermark er hovedsagelig domineret af et grundfjeld af gnejs og skifer. Det er præget af det illyriske klima med sin relativt høje nedbør. Næsten 70 % af den vin, der produceres i vindyrkningsområdet Steiermark, er hvidvin. Forskelle i lokaliteter og jordtyper giver anledning til vine med forskellige egenskaber, fra den friske, livlige Steirischer Junker til fyldige vine fra en enkelt producent. De forskellige jordtyper og områdets placering indebærer, at der er en betydelig variation i Steiermark-vine, fra friske, livlige hvidvine til fyldige vine fra en enkelt producent og fløjlsagtige rødvine, der hovedsageligt produceres i det sydøstlige Steiermark, hvor klimaet er lidt mildere. Den markante temperaturforskel mellem dag og nat hjælper vinens aromaer med at udvikle sig og har en positiv indvirkning på syrestrukturen.

9. Vigtige yderligere betingelser (emballering, mærkning, andre krav)

Retlig ramme:

National lovgivning

Type yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov må en vin med oprindelsesbetegnelsen »Steiermark« kun markedsføres, hvis den har et officielt kvalitetskontrolnummer (Staatliche Prüfnummer). Denne regel gælder ikke for »Sekt« eller »Qualitätsschaumwein«. For at få et kvalitetskontrolnummer skal en prøve af hver vin, der markedsføres med oprindelsesbetegnelsen »Steiermark« (systematisk kontrol), underkastes analytiske og organoleptiske test. Smagstesten foretages af et officielt smagspanel. Et officielt smagspanel består af seks smagere og en formand. Prøverne anbringes anonymt foran smagerne. Testskemaet indeholder kun de oplysninger, der kræves til evalueringen, såsom den traditionelle betegnelse (»Qualitätswein«, »Spätlese« osv.), sorten og årgangen. Smagerne bruger deres erfaring og referencevine til at bedømme, om de vine, som de præsenteres for, er typiske med hensyn til variation, årgang og traditionel betegnelse og er omsættelige (fri for mangler). Smagsspørgsmålet besvares med ja eller nej. Hvis dommen er negativ, skal årsagerne til afslaget gives skriftligt. Prøven opfylder de sensoriske krav, hvis de fleste smagere har afgivet en positiv vurdering. Hvis lige mange i det første smagspanel afgiver en positiv og negativ vurdering af en bestemt prøve, indgives prøven til et andet panel. Hvis også lige mange i det andet panel afgiver en positiv og negativ vurdering, er det samlede testresultat negativt.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.